Lav et referat af nedenstående tekst:

Tekst:
Selvom Danmark er et lille land, gør vi os ofte bemærket på verdens sportsscene. I januar blev vi verdensmestre i håndbold. Verdens bedste badmintonspiller er dansk. Og både på tennisbanen, i svømmebassinet og i flere andre store sportsgrene kæmper vi med om medaljerne. Alt det vidste du sikkert. Men vidste du, at vi i Danmark kæmper med om verdensmesterskabet i jetski? Selvom det måske ikke er blevet bemærket af så mange danskere, er det i høj grad noteret hos det internationale forbund for motoriseret vandsport, UIM, der netop har nomineret nordjyden Oliver Koch Hansen til Årets Sejler for hans præstationer på Jetski. Går efter guldet Oliver Koch Hansen er fra Hobro og er bare 19 år gammel. Trods sin unge alder har han allerede lavet præstationer i verdensklasse. Alligevel kom nomineringen bag på ham. – Jeg havde slet ikke forventet at blive nomineret i kategorien som årets sejler. UIM nominerer generelt de sejlere, der har vundet op til flere verdensmesterskaber, og sådan er meget af feltet også i år, siger Oliver Koch Hansen. Ved sidste års verdensmesterskab tog han en samlet fjerdeplads i sin klasse, da tekniske problemer kostede ham sejren. Men i år er ambitionerne højere. – Jeg går selvfølgelig efter guldet i 2023, men en VM-medalje skal kunne lade sig gøre. Hvem der bliver Årets Sejler afgøres ved afstemning. Der er ni nominerede til prisen, som alle konkurrerer indenfor forskellige motoriserede vandsport. Afstemningen slutter 24. februar.

Referat:
Det internationale forbund for motoriseret vandsport (UIM) har for første gang nomineret en dansker som Årets Sejler.